Nøgleord

Sammendrag



Nøgleord

1. Miljø – affald – forordning nr. 259/93 om overførsel af affald – affald til nyttiggørelse – anmeldelsesprocedure, der finder anvendelse på overførsler mellem medlemsstater – ordning med indsigelser mod en overførsel – indsigelser støttet på hensyn forbundet med såvel transporten som nyttiggørelsen af affaldet – lovlig

[Rådets forordning nr. 259/93, art. 7, stk. 4, litra a), første led; Rådets direktiv 75/442, art. 7]

2. Miljø – affald – forordning nr. 259/93 om overførsel af affald – affald til nyttiggørelse – anmeldelsesprocedure, der finder anvendelse på overførsler mellem medlemsstater – ordning med indsigelser mod en overførsel – indsigelser, der gøres af den kompetente afsendelsesmyndighed – vurdering af nyttiggørelsens sundheds- og miljømæssige virkninger i bestemmelsesstaten – hensyntagen til strengere regler i afsendelsesstaten – lovlig – betingelser

[Rådets forordning nr. 259/93, art. 7, stk. 4, litra a), første led; Rådets direktiv 75/442, art. 7]

3. Miljø – affald – forordning nr. 259/93 om overførsel af affald – affald til nyttiggørelse – anmeldelsesprocedure, der finder anvendelse på overførsler mellem medlemsstater – ordning med indsigelser mod en overførsel – den kompetente afsendelsesmyndigheds indsigelser støttet på, at nyttiggørelsen af affaldet ikke følger afsendelsesstatens bestemmelser – ulovlig

[Rådets forordning nr. 259/93, art. 7, stk. 4, litra a), andet led]

Sammendrag

1. Artikel 7, stk. 4, litra a), første led, i forordning nr. 259/93 – om overvågning af og kontrol med overførsel af affald inden for, til og fra Det Europæiske Fællesskab, som ændret ved beslutning 98/368 og beslutning 1999/816 – hvorefter de kompetente afsendelses- og bestemmelsesmyndigheder ifølge direktiv 75/442 har kompetence til at gøre begrundet indsigelse mod en overførsel af affald til nyttiggørelse, skal fortolkes således, at disse indsigelser kan støttes på hensyn, der ikke alene er forbundet med selve transporten af affaldet på hver kompetent myndigheds geografiske område, men ligeledes på den nyttiggørelsesoperation, som er påtænkt med den nævnte overførsel.

(jf. præmis 43 og domskonkl. 1)

2. Artikel 7, stk. 4, litra a), første led, i forordning nr. 259/93 – om overvågning af og kontrol med overførsel af affald inden for, til og fra Det Europæiske Fællesskab, som ændret ved beslutning 98/368 og beslutning 1999/816 – hvorefter de kompetente afsendelses- og bestemmelsesmyndigheder ifølge direktiv 75/442 har kompetence til at gøre begrundet indsigelse mod en overførsel af affald til nyttiggørelse, skal fortolkes således, at den kompetente afsendelsesmyndighed ved sin vurdering af de sundheds- og miljømæssige virkninger af den planlagte nyttiggørelse på bestemmelsesstedet og under overholdelse af proportionalitetsprincippet kan henvise til de regler, som nyttiggørelsen af affaldet – for at undgå sådanne virkninger – er undergivet afsendelsesstaten, selv når disse regler er strengere end dem, der er gældende i bestemmelsesstaten.

(jf. præmis 54 og domskonkl. 2)

3. Artikel 7, stk. 4, litra a), andet led, i forordning nr. 259/93 – om overvågning af og kontrol med overførsel af affald inden for, til og fra Det Europæiske Fællesskab, som ændret ved beslutning 98/368 og beslutning 1999/816 – hvorefter de kompetente afsendelses- og bestemmelsesmyndigheder har kompetence til at gøre begrundet indsigelse mod en overførsel af affald til nyttiggørelse, såfremt nævnte overførsel ikke følger de nationale love eller andre retsforskrifter om miljøbeskyttelse, offentlig orden, offentlig sikkerhed eller sundhedsbeskyttelse, skal fortolkes således, at en kompetent afsendelsesmyndighed ikke kan gøre indsigelse mod en overførsel af affald på grundlag af den omstændighed, at den påtænkte nyttiggørelse ikke tager hensyn til disse bestemmelser.

(jf. præmis 60 og domskonkl. 3)